Einar Lea

Einar Hagbarth Martin Lea (1887–1969) var en prisbelønt norsk marinbiolog, mest kjent for sin forskning på sild.

Etter examen artium 1906 fra Kongsgaard skole i StavangerStavanger Aftenblad: "Utfaldet af examen artium", 19. juni 1906 s.2., studerte han kjemi, zoologi og botanikk ved Det Kongelige Frederiks Universitet i Kristiania, uten at dette resulterte i noen universitetsgrad. I Bergen var Lea medlem av havforskningsgruppen til fiskeridirektør Johan Hjort i perioden 1909–1917, og oppdaget nye måter for å fastsette fiskens alder, viste hvordan bestanden varier. «Lea-Dahls metode» brukes for å fastsette alderen på skjell. I 1929 lanserte Lea også en metode for å bestemme hvor fisk kommer fra.  

Hjort hadde forlatt Bergen i 1919 og flyttet til Kristiania. Lea flyttet etter i 1930, og ble Hjorts assistent ved biologilaboratoriet på Universitetet i Oslo. Der fant han opp nye metoder for å merke fisk.

I 1944 ble Einar Lea ny sjef ved Havforskningsinstituttet i Bergen. Han holdt foredraget Foran vintersildfisket i NRK Radio.

 Verv og utmerkelser 
 1943: innvalgt i Det Norske Videnskaps-Akademi
 1956: mottok Fridtjof Nansens belønning for fremragende forskning

 Referanser 

Kategori:Norske biologer
Kategori:Marinbiologer
Kategori:Vitenskapelig ansatte ved Universitetet i Bergen
Kategori:Personer fra Stavanger kommune
Kategori:Fødsler i 1887
Kategori:Dødsfall i 1969